**Մարսելո Անդրես Ռիոս Մայորգա** (իսպ.՝ Marcelo Andres Ríos Mayorga, դեկտեմբերի 26, 1975(1975-12-26), Սանտյագո, Չիլի), չիլիացի նախկին պրոֆեսիոնալ թենիսիստ և աշխարհի նախկին թիվ մեկ ռակետ։ Ռիոսը ունեցել է *«El Chino»* («Չինացի») և *«El zurdo de Vitacura»* («Վիտակուրցի ձախլիկ») մականունները։ Նա դարձել է առաջին լատինոամերիկացի թենիսիտը, ով հասել է Պրոֆեսիոնալ թենիսիստների ասոցիացիայի (ATP) վերին հորիզոնականին մենախաղի վարկանիշում և 1988 թվականին նա աշխարհի թիվ 1 ռակետի վարկանիշը զբաղեցրել է վեց շաբաթվա ընթացքում։ Նա վերին վարկանիշային հորիզոնականը զբաղեցրել է կրտսեր և ավագ տարիքային խմբերում։ Նա եղել է առաջին թենիսիստը, ով հաղթել է «Մասթերս» շարքի երեք մրցաշարերում (Մոնտե Կարլո, Հռոմ և Համբուրգ), քանի որ այդ ձևաչափը սկզբնավորվել է 1990 թվականին։ Նա հանդիսանում է Բաց դարաշրջանի միակ տղամարդ թենիսիտը, ով Համաշխարհային դասակարգման առաջին հորիզոնականը զբաղեցրել է կարիերայի ընթացքում Մեծ Սաղավարտի մենախաղի մրցաշարերում երբեք հաղթանակ չտանելով։ Նա 1998 թվականին հասել է Ավստրալիայի բաց առաջնության եզրափակիչ, սակայն պարտվել է Պետր Կորդային։ Մինչ 2008 թվականին Ռաֆայել Նադալը, Ռիոսը եղել է վերջին ձախլիկ թենիսիստը, ով դարձել է աշխարհի թիվ 1 ռակետ։

Ռիոսը պրոֆեսիոնալ կարիերան ավարտել է 2004 թվականին՝ մեջքի վնասվածքի պատճառով։ Նա վերջին ATP մրցաշարին մասնակցել է ընդամենը 27 տարեկան հասակում՝ 2003 թվականի Ֆրանսիայի բաց առաջնություն։

Մարզական կարիերա
----------------

### Վաղ տարիներ

Ռիոսը թենիս սկսել է խաղալ 11 տարեկան հասակում Sport Frances գոլֆ ակումբում, որը գտնվում էր Վիտակուրայում (Մեծ Սանտյագո), նրա տան հարևանությամբ։

### Պատանեկական տարիներ

Պատանեկական կարիերայի ընթացքում Ռիոսը 1993 թվականին հասել է Ֆրանսիայի բաց առաջնության պատանեկական մրցաշարի կիսաեզրափակիչ և նույն թվականին հաղթանակի է հասել ԱՄՆ բաց առաջնության պատանեկական մրցաշարում և Չիլիում կայացած մրցաշարում։

### ATP մրցաշարեր

#### 1994 թվական

Ռիոսը պրոֆեսիոնալ է դարձել 1994 թվականին և սկսել է արագ միջազգային ճանաչում ձեռք բերել նրանից հետո, երբ նույն թվականի Ֆրանսիայի բաց առաջնությունում, երկրորդ շրջանում, ընդամենը 18 տարեկան հասակում, նա հանդիպել է Փիթ Սամփրասի հետ և համառ պայքարում զիջել նրան 6-7, 6-7, 4-6 հաշվով։ Նրա ձախ ձեռքի մեծ հնարավորությունները և դեպի ետ հավաքված երկար մազերը, իրենց վրա են բևեռել ԶԼՄ-ների ուշադրությունը, նշելով նրա առաջին քայլերը միջազգային փառքի ճանապարհին։ Նույն թվականին նա հաղթանակ է տարել առաջին մրցաշարում՝ Դրեզդեն, Գերմանիա։

#### 1995 թվական

1995 թվականի մայիսին, 19 տարեկան հասակում, ռիոսը իր առաջին տիտղոսն է շահել Բոլոնիայի մրցաշարում, եզրափակիչում 6-2, 6-4 հաշվով հաղթանակ տանելով Ուրուգվայից Մարսելո Ֆիլիպինիի նկատմամբ և առաջին անգամ մտել է լավագույն թենիսիստների Թոփ 50։ Այնուհետև, հունիսին, նա հաղթանակ է տարել Ամստերդամի մրցաշարի և մենախաղում (հաղթելով Յան Սիմերինկին՝ 6-4, 7-5, 6-4), և զուգախաղում (Շենգ Սհալկենի հետ), իսկ դրանից հետո հաղթել է Կուալա Լումպուրի մրցաշարում, եզրափակիչում առավելության հասնելով Մարկ Ֆիլիպուսիսի նկատմամբ՝ 7-6, 6- 2։ Դրանից բացի, նա եզրափակիչ է դուրս եկել հայրենի Չիլիի Սանտյագոյի ATP մրցաշարում։ Ռիոսը տարին ավարտել է համաշխարհային դասակարգման աղյուսակի 25-րդ հորիզոնականում։

#### 1996 թվական

1996 թվականին Ռիոսի նվաճումների շարքին են դասվել հաջող ելույթները «Մասթերս» շարքի մրցաշարերում (այն ժամանակ դրանք կոչվել են Super 9)։ Նա հասել է մինչև քառորդ եզրափակիչ «Մասթերս» շարքի Շտուտգարտի և Հռոմի մրցաշարերում և կիսաեզրափակիչ Ինդիան Ուելսի, Մոնտե Կարլոյի և Կանադայի մրցաշարերում։ Սանկտ Պյոլտենում, Ավստրիա, նա շահել է կարիերայում իր չորրորդ տիտղոսը, եզրափակիչում հաղթելով իսպանացի Ֆելիքս Մանտիլյաին՝ 6-1, 6-4։ Ռիսը կրկին դորս է եկել Սանտյագոյի մրցաշարի եզրափակիչ, ինչպես նաև եզրափակիչ է հասել Բարսելոնայի և Սքոթսդեյլի մրցաշարերում։ Տարվա մեծ մասի ընթացքում Ռիոսը տեղ է գրավել ուժեղագույն թենիսիստների առաջին տասնյակում, դառնալով պատմության մեջ առաջին չիլիացին, ով հասել է Թոփ 10։ Տարվա ավարտին նա աշխարհի թիվ 11 ռակետն էր։

#### 1997 թվական

1997 թվականին Ռիոսը առաջին անգամ դուրս է եկել Մեծ Սաղավարտի մրցաշարի քառորդ եզրափակիչ, այդ արդյունքին հասնելով Ավստրալիայի բաց առաջնությունում և, այնուհետև, նաև ԱՄՆ բաց առաջնությունում։ Բացի այդ, նա հաղթել է Մոնտե Կարլոյի Super 9 մրցաշարում։ Առաջին շրջանում ազատ լինելով, նա այնուհետև հաղթել է Անդրեա Գաուդենցիին, Ալբերտ Կոստային, Կառլոս Մոյաին, Մագնուս Լարսոնին, իսկ եզրափակիչում Ալեքս Կորետխային՝ 6-4, 6-3, 6-3։ Երկու շաբաթ անց նա պարտվել է Հռոմի «Մասթերս» մրցաշարի եզրափակիչում՝ նույն իսպանացի Ալեքս Կորետխային։ Տարվա ընթացքում այլ հաջողությունների շարքին են դասվել խառորդ եզրափակիչը Մադրիդի «Մասթերս»-ում և եզրափակիչները Բոստոնում և Սանտյագոյում (երրորդ անգամ)։ Ռիոսը տարվա ընթացքում հասել է մինչև դասակարգման աղյուսակի 6-րդ հորիզոնական և տարին առաջին անգամ ավարտել է առաջին տասնյակում՝ թիվ 10 ռակետ։

#### 1998 թվական. Աշխարհի № 1 ռակետ

1998 թվականը Ռիոսի կարիերայի գագաթնակետն էր, երբ նա հասել է աշխարհի թիվ 1 ռակետի կոչմանը։ Տարին հաջող է սկսվել։ Նա շահել է տարվա առաջին մրցաշարի՝ Օքլենդի հաղթողի տիտղոսը, եզրափակիչում առավելության հասնելով Ռիչարդ Ֆրոմբերգի նկատմամբ, իսկ այնուհետև դուրս է եկել Ավստրալիայի բաց առաջնության եզրափակիչ, պարտվելով Պետր Կորդային։ Հետագա ամիսները նույնպես հաջողություններ են բերել, այդ թվում տիտղոս Ինդիան Ուելսի «Մասթերս» մրցաշարում, որտեղ նա եզրափակիչում պարտության է մատնել Գրեգ Ռուսեդսկիին։

Վերջնական հաջողությունը եկել է Մայամիիի մրցաշարում, մարզիչ Լարի Ստեֆանկիի ղեկավարությամբ։ Հենդրիկ Դրիկմանի, Թոմի Հաասի և Գորան Իվանիշևիչի նկատմամբ հաղթանակներից հետո Ռիսը քառորդ եզրափակիչում հաղթել է Թոմաս Էնկվիստին, իսկ կիսաեզրափակիչում առավելության է հասել Թիմ Հենմանի նկատմամբ։ Մարտի 29-ին եզրափակիչում Ռիոսը երեք սեթում հաղթել է Անդրե Աղասիին՝ 7-5, 6-3, 6-4։ Չիլիում հազարավոր մարդիկ փողոց էին դուրս եկել նշելու առաջին թենիսիստի հաջողությունը, ով դասակարգման աղյուսակում զբաղեցրել է առաջին հորիզոնականը, այն շահելով Փիթ Սամփրասից (ով 102 հաջորդական շաբաթներ թիվ 1 ռակետն էր և 5 տարի շարունակ մրցաշարջանը եզրափակում էր որպես առաջատար)։ Հետագա օրերին Ռիոսին ընդունել է այն ժամանակվա Չիլիի նախագահ Էդուարդո Ֆրեյ Ռուիս Տագլեն՝ Լա Մոնեդա պալատում։ Ռիոսը թիվ 1 ռակետի կարգավիճակում եղել է չորս շաբաթ, նա այն զիջել է նրանից հետո, երբ չի կարողացել պաշտպանել տիտղոսը Մոնտե Կարլոյում՝ Արգենտինայի Բուենոս Այրես քաղաքում Դևիսի գավաթի շրջանակներում Էռնան Գումիի նկատմամբ հաղթանակ տարած խաղի ընթացքում ստացած վնասվածքի պատճառով։ Մայիսին նա հասել է Ֆրանսիայի բաց առաջնության քառորդ եզրափակիչ, որտեղ պարտվել է Կառլոս Մոյաին։ Նրա հիանալի ելույթները Մեծ Սաղավարտի երկու մրցաշարերում, հիասթափության են վերածվել հաջորդ երկուսում։ Հունիսին, Ուիմբլդոնի մրցաշարում, Մարսելոն անսպասելիորեն առաջին շրջանում պարտվել է իսպանացի Ֆրանսիսկո Կլավետին։ Սակայն օգոստոսի 10-ին Ռիոսը երկու շաբաթվա ընթացքում վերականգնել է դասակարգման աղյուսակի առաջին հորիզոնականը։ Սեպտեմբերին պարտվել է ԱՄՆ բաց առաջնության երրորդ շրջանում՝ Մագնուս Լարսոնին։ Այդ անսովոր մրցաշրջանի ընթացքում Ռիոսը հաղթել է նաև Հռոմի «Մասթերս» մրցաշարում, եզրափակիչում հաղթելով Ալբերտո Կոստային, Սանկտ Պյոլտենի մրցաշարում՝ հաղթելով Վինսենտ Սպադեային, Մեծ Սաղավարտի գավաթում՝ հաղթելով Անդրե Աղասիին և Սինգապուրի մրցաշարում՝ հաղթելով Մարկ Վուդֆորդին։ Բացի այդ, նա հասել է քառորդ եզրափակիչ Շտուտգարտի և Փարիզի «Մասթերսներում»։ 1998 թվականի ընթացքում Ռիոսը շահել է 7 տիտղոսг, այդ թվում 3 տիտղոս «Մասթերս» շարքի մրցաշարերում և դուրս է եկել Ավստրալիայի բաց առաջնության եզրափակիչ։ Նույն թվականի հուլիսի 27-ին նա հասել է միավորների առավելագույն քանակին, որը նա հավաքել է կարիերայի ընթացքում՝ 3719 (մինչ 2000 թվականի օգտագործվող միավորների համակարգով)։ Նա տարին ավարտել է դասակարգման աղյուսակում Փիթ Սամփրասից հետո 2-րդ հորիզոնականում, ով համաշխարհային վարկանիշը գլխավորում էր արդեն վեցերորդ տարին անընդմեջ։

#### 1999 թվական

Ռիոսը ելույթների բարձր մակարդակը պահպանել է 1999 թվականի մրցաշարջանի ընթացքում, չնայած այն ընդհատվել է կրկնված վնասվածքով և վիրահատությամբ։ Դա խանգարել է նրան պաշտպանել միավորները, որոնք նվաճվել էին նախորդ տարի Ավստրալիայի բաց առաջնության եզրափակիչ դուրս գալով և նա մի քանի դիրք զիջել է վարկանիշային աղյուսակում։ Այնուամենայնիվ, Ռիոսը դուրս է եկել Մոնտե Կարլոյի մրցաշարի եզրափակիչ, սակայն 4-6, 1-2 հաշվով պարտվելիս ստիպված է եղել հրաժարվել պայքարից նոր վնասվածքի պատճառով, հաղթանակը զիջելով Գուստավո Կուերտենին։ Այնուհետև Ռիոսը հաղթել է Համբուրգի «Մասթերս» մրցաշարում, եզրափակիչում առավել քան չորս ժամ տևողությամբ մրցախաղում հաղթելով Մարիանո Զաբալետային։ 2 շաբաթ անց նա երրորդ անգամ անընդմեց դարձել է Սանկտ Պյոլտենի մրցաշարի հաղթող։ Հոկտեմբերին նա հաղթանակի է հասել Սինգապուրի մրցաշարում և դուրս եկել Պեկինի մրցաշարի եզրափակիչ, որտեղ զիջել է շվեդ Մագնուս Նորմանին։ Բացի այդ, նա հասել է մինչև Ֆրանսիայի բաց առաջնության և Մադրիդի «Մասթերսի» քառորդ եզրափակիչ։ Չնայած բազմաթիվ վնասվածքների և վիրահատությունների, որոնց ենթարկվել էր Ռիոսը, նա տարին եզրափակել է ուժեղագույն թենիսիստների Թոփ 10-ում՝ երրորդ տարին անընդմեջ, զբաղեցնելով դասակարգման աղյուսակի 9-րդ հորիզոնականը։

#### 2000 թվական

2000 թվականի մրցաշարջանը նշանավորվել է բազմաթիվ և անդամալուծող վնասվածքներով, որոնք Ռիոսին խանգարել են տեղ զբաղեցնել աշխարհի լավագույն թենիսիստների շարքում։ Այնուամենայնիվ, նա հաղթել է Խորվաթիայի Ումագի մրցաշարում, եզրափակիչում հաղթելով արգենտինացի Մարիանո Պուերտային։ Ռիոսը նաև հասել է Համբուրգի «Մասթերս» մրցաշարի կիսաեզրափակիչ, որտեղ պարտվել է Մարատ Սաֆինին՝ թենիսային աշխարհի նոր աստղին։ Ռիոսը տարին ավարտել է որպես աշխարհի 37-րդ ռակետ։

#### 2001 թվական

2001 թվականին Ռիոսը առաջին իսկ մրցաշարում հաղթանակ է տարել, տիտղոս շահելով Դոհայում։ Այնուամենայնիվ, հաջորդ մրցաշարերում նրա ելույթները այնքան էլ հաջող չէին, որոնք պայմանավորված էին ոտնաթաթի վնավածքով, որի արդյունքում նա դուրս է մնացել Թոփ 50-ից։ Սեպտեմբերին Ռիոսը շահել է ևս մեկ տիտղոս, այս անգամ Հոնկոնգում, գերմանացի Ռայներ Շուտլերի նկատմամբ հաղթանակ տանելով եզրափակիչում։ Ռիոսը մրցաշրջան է վերադարձել հոկտեմբերին և մասնակցել է Սանտյագոի «Չելենջեր» մրցաշարին, որտեղ եզրափակիչում հաղթել է արգենտինացի Էդգարդո Մասաին։ Նաև եզրափակիչ է հասել Սքոթսդեյլի զուգախաղի մրցաշարում։ Ռիոսը տարին ավարտել է վարկանիշային աղյուսակի 39-րդ հորիզոնականում։

#### 2002 թվական

2002 թվականի մրցաշարջանի մեկնարկում նա լավ արդյունքներ է ունեցել, սակայն մեջքի վնասվածքը խանգարել է նրան մրցաշարջանը հաջող շարունակելու։ Դա նույն վնասվածքն էր, որի պատճառով նա երկու անգամ վիրահատության էր ենթարկվել և նա թույլ չի տալիս վերադառնալ մրցունակ մակարդակի։ Նրա լավագույն արդյունքները եղել են խառորդ եզրափակիչը Ավստրալիայի բաց առաջնությունում, կիսաեզրափակիչը Մայամիի մասթերսում և եզրափակիչը Ստոկհոլմի մրցաշարում, որտեղ նա պարտվել է Պարադորն Շրիչապանին։ Ռիոսը մրցաշարջնը ավարտել է կրկին լավագույն 25 թենիսիստների շրջանում՝ զբաղեցնելով վարկանիշային 24-րդ հորիզոնականը, սակայն չի կարողացել վերականգնվել վնասվածքներից, որոնք հետապնդում էին նրան 1999 թվականի վերջից։

#### 2003 թվական

Վինյա դել Մարի մրցաշարում (նախկին Սանտյագոի մրցաշար) Ռիոսը հասել է եզրափակիչ, պարտվելով իսպանացի Դևիդ Սանչեսին, չորրորդ անգամ պարտվելով հայրենիքում մասնակցած չորս եզրափակիչներում։ Այնուամենայնիվ, Ֆերնանդո Գոնսալեսի և Նիկոլաս Մասուի հետ միասին Չիլին ներկայացնելով Դյուսելդորֆում կայացած Աշխարհի թիմային առաջնությունում, նրանք հաղթանակ են տարել։ Նույն թվականին նա նաև արծաթե մեդալներ է նվաճել 2003 թվականի Պանամերիկյան խաղերի մենախաղի և զուգախաղի (Ադրիան Գարսիայի հետ) մրցաշարերում։ Մայիսին Ռիոսը իր վերջին խաղն է խաղացել ATP մակարդակի մրցաշարում, Ֆրանսիայի բաց առաջնության առաջին շրջանում պարտվելով Մարիո Անչիչին՝ 1-6 0-1 հաշվի ժամանակ դադարեցնելով մրցակցությունը։ 2003 թվականի ընթացքում Ռիոսը շատ քիչ մրցաշարերում է մասնակցել, որոնցից մեծամասնությունում դուրս է եկել մրցաշարից։ Դրա արդյունքում նա տարվա վերջին զբաղեցրել է դասակարգման աղյուսակի 105-րդ հորիզոնականը։

#### 2004 թվական. Վերջին մրցաշրջան

2004 թվականին, աշխարհի թիվ 1 ռակետ հռչակվելուց վեց տարի անց և մրցաշարերում երկարատև բացակայությունից հետո, Ռիոսը մրցաշարերին վերադարձել է Էկվադորի Սալինասի «Չելենջեր» մրցաշարում, որտեղ առաջին շրջանում նա հաղթել է Դավիդ Գոնսալեսին՝ 6-0, 6-0, սակայն հաջորդ փուլում զիջել է Խուան Պաբլո Գուզմանին։ Նա իր վերջին մրցախաղը անց է կացրել 2004 թվականի ապրիլին, որտեղ նա մրցակցելով Մեքսիկայի Սան Լուիս Պոտոսիի մրցաշարում, 16 ուժեղագույնների փուլում զիջել է Մարիանո Դելֆինոյին։

Վերջապես, 2004 թվականի հուլիսի 16-ին, մի քանի տարվա մշտական վնասվածքներից և մեջքի ցավերից հետո և ընդամենը 28 տարեկան հասակում, Մարսելո Ռիոսը Սանտյագոյում կայացած մամլո-ասուլիսի ժամանակ հայտարարել է թենիսից հեռանալում մասին։ Նա հրաժեշտի մրցաշար է կազմակարեպել հայրենի երկրում, ճանապարհորդելով մի քանի քաղաքներով և ընկերական հանդիպումների անց կացնելով միջազգային և տեղական թենիսիստների հետ, որոնց շարքում են եղել Պետր Կորդան և Գորան Իվանիշևիչը։ Շրջագայությունն ավարտվել է 2004 թվականի դեկտեմբերի 22-ին՝ Սանտյագոի ֆուտբոլային մարզադաշտում, որտեղ նա իր վերջին թենիսային մրցախաղն է անց կացրել արգենտինացի Գիլիերմո Կորիայի դեմ։

Ռիոսը մտադրություն է ունեցել մրցաշար վերադառնալ 2007 թվականի փետրվարին՝ Վինյա դել Մարի Movistar Open մրցաշարում, սակայն մեջքի անհանգստացնող վնասվածքի պատճառով հրաժարվել է այդ մտադրությունից։

2007 թվականի մարտի 30-ին Ռիոսը Movistar Arena-ում ընկերական խաղ է անց կացրել Անդրե Աղասիի հետ, որպես նշանավորում Ռիոսի աշխարհի թիվ 1 ռակետ դառնալը, երբ նա հաղթել էր ամերիկացուն։ 2008 թվականի հունիսի 24-ին Ռիոսը Փիթ Սամփրասին հաղթել է ցուցադրական խաղում, որը նշանավորում էր աշխարհի թիվ 1 ռակետի կոչմանն արժանանալու 10-րդ տարեդարձը։

Champions Tour
--------------

2006 թվականի մարտի 29-ին Ռիոսը, 30 տարեկան հասակում, նորամուտել է ATP Champions Tour-ում, մրցաշար նախկին թենիսիտների համար։ Իր առաջին մրցաշարում, հյուրընկալվելով Դոհայում, նա հաղթել է Թոմաս Մուստերին, Անրի Լեկոնտին, Պատ Կեշին և Սեդրիկ Պիոլինին՝ շահելով մրցաշարի հաղթողի տիտղոսը։ Հաջորդ շաբաթ նա կրկնել է այն, այս անգամ տիտղոս նվաճելով Հոնկոնգում, որտեղ նա եզրափակիչում հաղթել է նույնպես աշխարհի նախկին թիվ 1 ռակետ Թոմաս Մուստերին։ Ռիոսը հաղթել է վեց անընդմեջ մրցաշարերում, տիտղոսներ շահելով նաև Ալգարվի, Գրացի, Փարիզի և Էյնդհովենի մրցաշարերում։ Նրա ընդգրկումը մեծահասակների մրցաշարին բազմաթիվ բանավեճերի առիթ է հանդիսացել, քանի որ նա զգալիորեն երիտասարդ էր մրցակիցներից։ Նա տարին ավարտելէ որպես թիվ 1, ընդհանուր առմամբ հաղթելով վեց մրցաշարում և անց կացնելով 25 խաղից բաղկացած հաղթական շարք, գրանցելով նվաճում, որպես միակ թենիսիստ պատմության մեջ, ով աշխարհի թիվ 1 ռակետ է եղել ինչպես կրտսեր, պրոֆեսիոնալ, այնպես էլ վետերանների մրցաշարերում։

2008 թվականի Ռիոսը վերադարձել է վետերանների մրցաշարին, որտեղ նա հաղթել է Բարսելոնայի և Ալգարվի մրցաշարերում։ 2008 թվականի հունիսի 22-ին նա Բրազիլիայի Սան Պաուլոյի մրցաշարում պարտվել է Փիթ Սամփրասին։ Ռիոսը վետերանների մրցաշրջանը եզրափակել է որպես համաշխարհային վարկանիշային աղյուսակի թիվ 3 ռակետ։

Անձնական կյանք
--------------

Ռիոսը ծնվել է Սանտյագոյում, Խորքե Ռիոս Ջարվիսի՝ ինժեներ և գործարար, և Ալիսիա Մայորգայի՝ ուսուցչուհի, ընտանիքում։ Նա ունի նաև ավագ քույր Պաուլա։

Ռիոսը Կոստա Ռիկացի Ջուլիան Սոտելային հանդիպել է 1998 թվականի սեպտեմբերին, երբ նա մարզվում էր Նիկ Բոլիտիերիի ակադեմիայում, Ֆլորիդա։ Ռիոսը և Սոտելան ամուսնացել են 2000 թվականի դեկտեմբերին Սանտյագոյում։ Նրանք ունեն դուստր Կոնստանցա, ով ծնվել է 2001 թվականի հունիսին։ 2004 թվականի մարտին նրանց ամուսնությունն ավարտվել է ամուսնույութությամբ, որն իրավաբանորեն ձևակերպվել է Կոստա Ռիկայում, քանի որ Չիլիում ամուսնական զույգին թույլ չէին տալիս ամունալուծվել մինչև 2004 թվականի նոյեմբեր։ 2004 թվականի ընթացքում Ռիոսը մարզական մեկնաբան է աշխատել ռադիոկայանում։

2005 թվականի ապրիլին Ռիոսն ամուսնացել է մոդել Մարիա Էժենի «Կենիտա» Լարաինի հետ, ֆուտբոլիստ Իվան Սամորանոյի նախկին հարսնացուի։ Զույգը հետագայում մեծ հասարակական աղմուկի առիթ է դարձել նույն թվականի սեպտեմբերին, Կոստա Ռիկայում տեղի ունեցած միջադեպից հետո, որում Լարաինը վնաբջվածք է ստացել, երբ Ռիոսը իբր նրան դուրս է շպրտել սեփական ավտոմեքենայից, մինչ նա գնում էր աղջկան այցելության։ Ռիոսը պնդել է, որ Լարաինի հետ ամուսնությունը եղել է «ամենամեծ սխալը իմ կյանքում»։

2008 թվականի մայիսին նա ամուսնացել է Պոլա Ռիոս Պավիչի հետ։ Նրանք համատեղ ունեն հինգ երեխա. դուստր Իսիդորա (ծնվել է 2008 թվականի դեկտեմբերին), դուստր Կոլոմբա (ծնվել է 2010 թվականի հունիսին), ինչպես նաև եռյակ՝ որդի Մարսելո-կրտսեր և երկու դուստրեր Անտոնելա և Ագուստինա (ծնվել են 2011 թվականի դեկտեմբերին։

2008 թվականի մարտին, Ռիոսի աշխարհի թիվ 1 ռակետ դարնալու 10-րդ տարեդարձի կապակցությամբ, լրագրող Նելսոն Ֆլորեսը իսպաներեն լեզվով հրապարակել է «El extraño del pelo largo» («Տարօրինակ մարդ երկար մազերով») անվանումով գիրքը, որտեղ վերարտադրվել են կրտսեր տարիքից մինչ ATP մենախաղի վարկանիշի գագաթը հասնելու նրա բոլոր ապրումները։

2011 թվականի նոյեմբերին անգլերեն լեզվով հրատարակվել է Մարկ «Սկուպ» Մալինովսկիի Ռիոսի մասին պատմող «Marcelo Rios: The Man We Barely Knew» («Մարսելո Ռիոս. Մարդ, ում համարյա չենք ճանաչել») գիրքը։

2014 թվականի մայիսին Ռիոսը հարցազրույթում պնդել է, որ նա կարող է ունենալ Ասպերգերի համախտանիշ հիվանդությունը, չնայած բժշկի կողից պաշտոնական ախտորոշման բացակայությանը։

Մասնակցություն մրցաշարերում
---------------------------

### Բոլոր մրցաշարերի եզրափակիչներ (33)

#### Մենախաղ 31 (18–13)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Պատմությւոն |
| --- |
| Մեծ Սաղավարտ (0) |
| Մասթերս գավաթ (0) |
| Մեծ Սաղավարտի գավաթ (1) |
| ATP Մասթերս մրցաշարեր (5) |
| ATP International Gold մրցաշարեր (2) |
| ATP International մրցաշարեր (10) |

 | 

| Տիտղոսներ ըստ ծածակույթների |
| --- |
| Հարդ (7) |
| Գրունտ (9) |
| Խոտածածկ (0) |
| Գորգ (2) |

 |

| Արդյունք | No. | Ամսաթիվ | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- | --- |
| Հաղթանակ | 1. | 1995 մայիսի 28 | ATP Bologna OutdoorԲոլոնիա, Իտալիա | Գրունտ | Ուրուգվայ Մարսելո Ֆիլիպինի | 6–2, 6–4 |
| Հաղթանակ | 2. | 1995 հուլիսի 30 | Dutch OpenԱմստերդամ, Նիդերլանդներ | Գրունտ | Նիդերլանդներ Յան Սիմերինկ | 6–4, 7–5, 6–4 |
| Հաղթանակ | 3. | 1995 հոկտեմբերի 8 | Կուալա Լումպուր, Մալայզիա | Գորգ (i) | Ավստրալիա Մարկ Ֆիլիպուսիս | 7–6(8–6), 6–2 |
| Պարտություն | 1. | 1995 հոկտեմբերի 29 | Movistar OpenՍանտյագո, Չիլի | Գրունտ | Չեխիա Սլավա Դոսեդել | 7–6(7–3), 6–3 |
| Պարտություն | 2. | 1996 մարտի 10 | Tennis Channel OpenՍքոթսդեյլ, ԱՄՆ | Հարդ | Հարավաֆրիկյան Հանրապետություն Ուեյն Ֆերեյրա | 2–6, 6–3, 6–3 |
| Պարտություն | 3. | 1996 ապրիլի 21 | Torneo GodóԲարսելոնա, Իսպանիա | Գրունտ | Ավստրիա Թոմաս Մուստեր | 6–3, 4–6, 6–4, 6–1 |
| Հաղթանակ | 4. | 1996 մայիսի 26 | Hypo Group Tennis InternationalՍանկտ Պյոլտեն, Ավստրիա | Գրունտ | Իսպանիա Ֆելիքս Մանտիլյա | 6–2, 6–4 |
| Պարտություն | 4. | 1996 նոյեմբերի 10 | Movistar OpenՍանտյագո, Չիլի | Գրունտ | Արգենտինա Էռնան Գումի | 6–4, 7–5 |
| Պարտություն | 5. | 1997 փետրվարի 16 | Marseille OpenՄարսել, Ֆրանսիա | Հարդ (i) | Շվեդիա Թոմաս Էնկվիստ | 6–4, 1–0, հրաժարում |
| Հաղթանակ | 5. | 1997 ապրիլի 27 | Monte Carlo MastersՄոնտե Կարլո, Մոնակո | Գրունտ | Իսպանիա Ալեքս Կորետխա | 6–4, 6–3, 6–3 |
|
| Պարտություն | 6. | 1997 մայիսի 18 | Rome MastersՀռոմ, Իտալիա | Գրունտ | Իսպանիա Ալեքս Կորետխա | 7–5, 7–5, 6–3 |
| Պարտություն | 7. | 1997 օգոստոսի 24 | U.S. Pro Tennis ChampionshipsԲոստոն, ԱՄՆ | Հարդ | Նիդերլանդներ Շենգ Սհալկեն | 7–5, 6–3 |
| Պարտություն | 8. | 1997 նոյեմբերի 9 | Movistar OpenՍանտյագո, Չիլի | Գրունտ | Իսպանիա Խուլիան Ալոնսո | 6–2, 6–1 |
| Հաղթանակ | 6. | 1998 հունվարի 18 | ATP Auckland Օքլենդ, Նոր Զելանդիա | Հարդ | Ավստրալիա Ռիչարդ Ֆրոմբերգ | 4–6, 6–4, 7–6(7–3) |
| Պարտություն | 9. | 1998 փետրվարի 1 | Ավստրալիայի բաց առաջնություն,  Մելբուրն, Ավստրալիա | Հարդ | Չեխիա Պետր Կորդա | 6–2, 6–2, 6–2 |
| Հաղթանակ | 7. | 1998 մարտի 15 | Indian Wells MastersԻնդիան Ուելս, ԱՄՆ | Հարդ | Միացյալ Թագավորություն Գրեգ Ռուսեդսկի | 6–3, 6–7(15–17), 7–6(7–4), 6–4 |
| Հաղթանակ | 8. | 1998 մարտի 29 | Miami MastersՄայամի, ԱՄՆ | Հարդ | Ամերիկայի Միացյալ Նահանգներ Անդրե Աղասի | 7–5, 6–3, 6–4 |
| Հաղթանակ | 9. | 1998 մայիսի 17 | Rome MastersՀռոմ, Իտալիա | Գրունտ | Իսպանիա Ալբերի Կոստա | Առանց խաղի |
| Հաղթանակ | 10. | 1998 մայիսի 24 | Սանկտ Պյոլտեն, Ավստրիա | Գրունտ | Ամերիկայի Միացյալ Նահանգներ Վինսենթ Սպադեա | 6–2, 6–0 |
| Հաղթանակ | 11. | 1998 հոկտեմբերի 5 | Մեծ Սաղավարտի գավաթ,  Մյունխեն, Գերմանիա | Հարդ (i) | Ամերիկայի Միացյալ Նահանգներ Անդրե Աղասի | 6–4, 2–6, 7–6(7–1), 5–7, 6–3 |
| Հաղթանակ | 12. | 1998 հոկտեմբերի 18 | ATP SingaporeՍինգապուր | Գորգ (i) | Ավստրալիա Մարկ Վուդֆորդ | 6–4, 6–2 |
|
| Պարտություն | 10. | 1999 ապրիլի 25 | Monte Carlo MastersՄոնտե Կարլո, Մոնակո | Գրունտ | Բրազիլիա Գուստավո Կուերտեն | 6–4, 2–1, ret. |
| Հաղթանակ | 13. | 1999 մայիսի 9 | Hamburg MastersՀամբուրգ, Գերմանիա | Գրունտ | Արգենտինա Մարիանո Զաբալեթա | 6–7(5–7), 7–5, 5–7, 7–6(7–5), 6–2 |
| Հաղթանակ | 14. | 1999 մայիսի 23 | Սանկտ Պյոլտեն, Ավստրիա | Գրունտ | Արգենտինա Մարիանո Զաբալեթա | 4–4, ret. |
| Պարտություն | 11. | 1999 հոկտեմբերի 10 | ATP ShanghaiՇանհայ, Չինաստան | Հարդ | Շվեդիա Մագնուս Նորման | 2–6, 6–3, 7–5 |
| Հաղթանակ | 15. | 1999 հոկտեմբերի 17 | Singapore | Հարդ (i) | Շվեդիա Միքաել Թիլստրյոմ | 6–2, 7–6(7–5) |
| Հաղթանակ | 16. | 2000 հուլիսի 23 | ATP UmagՈւմագ, Խորվաթիա | Գրունտ | Արգենտինա Մարիանո Պուերտա | 7–6(7–1), 4–6, 6–3 |
| Հաղթանակ | 17. | 2001 հունվարի 7 | ATP DohaԴոհա, Կատար | Հարդ | Չեխիա Բոգդան Ուլիգրախ | 6–3, 2–6, 6–3 |
| Հաղթանակ | 18. | 2001 սեպտեմբերի 30 | Hong Kong OpenՀոնկոնգ | Հարդ | Գերմանիա Ռայներ Շուտլեր | 7–6(7–3), 6–2 |
| Պարտություն | 12. | 2002 հոկտեմբերի 27 | Stockholm OpenՍտոկհոլմ, Շվեդիա | Հարդ (i) | Թաիլանդ Պարադորն Շրիչապան | 6–7(2–7), 6–0, 6–3, 6–2 |
| Պարտություն | 13. | 2003 փետրվարի 16 | Movistar OpenՎինյա դել Մար, Չիլի | Գրունտ | Իսպանիա Դավիդ Սանչես | 1–6, 6–3, 6–3 |

#### Զուգախաղ 2 (1–1)

**Հաղթանակ (1)**

| No. | Ամսաթիվ | Մրցաշար | Ծածկույթ | Խաղընկեր | Մրցակից | Հաշիվ |
| --- | --- | --- | --- | --- | --- | --- |
| 1. | 1995 հուլիսի 30 | Dutch Open Ամստերդամ, Նիդերլանդներ | Գրունտ | Նիդերլանդներ Շենգ Սհալկեն | Ավստրալիա Ուեյն ԱրթուրսՄիացյալ Թագավորություն Նեյլ Բրոդ | 7–6, 6–2 |

**Պարտություն (1)**

| No. | Ամսաթիվ | Մրցաշար | Ծածկույթ | Խաղընկեր | Մրցակից | Հաշիվ |
| --- | --- | --- | --- | --- | --- | --- |
| 1. | 2001 մարտի 11 | Tennis Channel OpenՍքոթսդեյլ, ԱՄՆ | Հարդ | Նիդերլանդներ Շենգ Սհալկեն | Ամերիկայի Միացյալ Նահանգներ Դոնալդ ՋոնսոնԱմերիկայի Միացյալ Նահանգներ Ջարեդ Պալմեր | 7–6(7–3), 6–2 |

### Թիմային մրցաշարերի հաղթանակներ

| Արդյունք | No. | Ամսաթիվ | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- | --- | --- |
| Հաղթանակ | 1. | 2003 մայիսի 24 | Աշխարհի թիմային գավաթԴյուսելդորֆ, Գերմանիա | Գրունտ | Չիլի Ֆերնանդո ԳոնսալեսՉիլի Նիկոլաս Մասու | Չեխիա Իրժի ՆովակՉեխիա Ռադեկ Շտեպանեկ | **2–1** |

### Այլ հաղթանակներ

#### Մենախաղ 1 (1 արծաթե մեդալ)

| Արդյունք | Թվական | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- |
| Արծաթ | 2003 | Պանամերիկյան խաղեր | Հարդ | Բրազիլիա Ֆերնանդո Մելիկենի | 7–5, 6–7(6–8), 6–7(5–7) |

#### Զուգախաղ 1 (1 արծաթե մեդալ)

| Արդյունք | Թվական | Մրցաշար | Ծածկույթ | Խաղթնկեր | Մրցակիցներ | Հաշիվ |
| --- | --- | --- | --- | --- | --- | --- |
| Արծաթ | 2003 | Պանամերիկյան խաղեր | Հարդ | Չիլի Ադրիան Գարսիա | Մեքսիկա Ալեխանդրո ԷռնանդեսՄեքսիկա Սանտյագո Գոնսալես | 7–6(7–5), 2–6, 3–6 |

Մենախաղի մրցաշարերի վիճակագրություն
-----------------------------------

| Մրցաշար | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | ՀՄ | Հ–Պ | Հ % |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Մեծ Սաղավարտ** |
| Ավստրալիայի բաց առաջնություն | ՉՄ | ՉՄ | ՉՄ | 1 շրջան | 1/4 | Ե | ՉՄ | ՉՄ | 1 շրջան | 1/4 | ՉՄ | 0 / 5 | 14–5 | 74% |
| Ֆրանսիայի բաց առաջնություն | ՉՄ | 2 շրջան | 2 շրջան | 4 շրջան | 4 շրջան | 1/4 | 1/4 | 1 շրջան | 2 շրջան | ՉՄ | 1 շրջան | 0 / 9 | 17–9 | 65% |
| Ուիմբլդոն | ՉՄ | ՉՄ | 1 շրջան | ՉՄ | 4 շրջան | 1 շրջան | ՉՄ | ՉՄ | ՉՄ | ՉՄ | ՉՄ | 0 / 3 | 3–3 | 50% |
| ԱՄՆ բաց առաջնություն | ՉՄ | 2 շրջան | 1 շրջան | 2 շրջան | 1/4 | 3 շրջան | 4 շրջան | 3 շրջան | 3 շրջան | 3 շրջան | ՉՄ | 0 / 9 | 17–9 | 65% |
| Մեծ Սաղավարտի Հ–Պ | 0–0 | 2–2 | 1–3 | 4–3 | 14–4 | 12–4 | 7–2 | 2–2 | 3–3 | 6–2 | 0–1 | 0 / 26 | 51–26 | 66% |
| **Տարվա ամփոփիչ մրցաշար** |
| ATP Tour World Championships |  |  |  |  |  | ԽՓ |  |  |  |  |  | 0 / 1 | 0–1 | 0% |
| Մեծ Սաղավարտի գավաթ |  |  |  |  | 1/4 | **Հ** |  | ՉԱ | 1 / 2 | 4–1 | 80% |
| **Օլիմպիական խաղեր** |
| Օլիմպիական խաղեր | ՉԱ | ՉՄ | ՉԱ | 1 շրջան | ՉԱ | 0 / 3 | 0–1 | 0% |
| **Դևիսի գավաթ** |
| Դևիսի գավաթ | I խումբ |  | I խումբ | I խումբ | Փլեյ-օֆֆ | I խումբ | Փլեյ-օֆֆ | Փլեյ-օֆֆ | Փլեյ-օֆֆ | I խումբ | I խումբ | 0 / 10 | 25–10 | 71% |
| **ATP Մասթերս մրցաշարեր** |
| Indian Wells MastersԻնդիան Ուելս | ՉՄ | ՉՄ | 3 շրջան | 1/2 | 2 շրջան | **Հ** | 3 շրջան | 2 շրջան | 1 շրջան | 3 շրջան | 2 շրջան | 1 / 9 | 16–8 | 67% |
| Miami MastersՄայամի | ՉՄ | ՉՄ | 3 շրջան | 3 շրջան | 3 շրջան | **Հ** | 4 շրջան | 4 շրջան | 2 շրջան | 1/2 | 4 շրջան | 1 / 9 | 20–7 | 74% |
| Monte Carlo MastersՄոնտե Կարլո | ՉՄ | ՉՄ | Ո | 1/2 | **Հ** | ՉՄ | Ե | 1 շրջան | 2 շրջան | 3 շրջան | ՉՄ | 1 / 6 | 16–4 | 80% |
| Rome MastersՀռոմ | ՉՄ | ՉՄ | 2 շրջան | 1/4 | Ե | **Հ** | 1 շրջան | 1 շրջան | 2 շրջան | ՉՄ | ՉՄ | 1 / 7 | 15–6 | 71% |
| Hamburg MastersՀամբուրգ | ՉՄ | ՉՄ | ՉՄ | 1/2 | 3 շրջան | 2 շրջան | **Հ** | 1/2 | 2 շրջան | ՉՄ | ՉՄ | 1 / 6 | 14–5 | 74% |
| Canada MastersԿանադա | ՉՄ | ՉՄ | ՉՄ | 1/2 | ՉՄ | ՉՄ | ՉՄ | 3 շրջան | ՉՄ | 3 շրջան | ՉՄ | 0 / 3 | 7–3 | 70% |
| Cincinnati MastersՑինցինատի | ՉՄ | ՉՄ | 1 շրջան | ՉՄ | 3 շրջան | 2 շրջան | ՉՄ | 2 շրջան | ՉՄ | 2 շրջան | ՉՄ | 0 / 5 | 4–5 | 44% |
| Madrid Open Մադրիդ (Շտուտգարտ) | ՉՄ | ՉՄ | ՉՄ | 1/4 | 1/4 | 1/4 | 1/4 | ՉՄ | 3 շրջան | 2 շրջան | ՉՄ | 0 / 6 | 11–5 | 69% |
| Paris MastersՓարիզ | ՉՄ | ՉՄ | ՉՄ | 2 շրջան | 2 շրջան | 1/4 | 2 շրջան | ՉՄ | ՉՄ | 1 շրջան | ՉՄ | 0 / 5 | 2–5 | 29% |
| Մասթերս Հ–Պ | 0–0 | 0–0 | 5–4 | 20–8 | 16–7 | 20–3 | 14–6 | 10–7 | 4–5 | 12–7 | 3–1 | 5 / 56 | 104–48 | 68% |
| **Կարիերայի վիճակագրություն** |
| Տիտղոսներ | 0 | 0 | 3 | 1 | 1 | 7 | 3 | 1 | 2 | 0 | 0 | 18 |
| Եզրափակիչներ | 0 | 0 | 4 | 4 | 5 | 8 | 5 | 1 | 2 | 1 | 1 | 31 |
| Ընդամենը Հ–Պ | 0–1 | 12–11 | 41–21 | 57–25 | 60–26 | 68–17 | 47–18 | 29–23 | 31–19 | 32–21 | 14–10 |  | 391–192 | 67% |
| Հ % | 0% | 52% | 66% | 70% | 70% | 80% | 72% | 56% | 62% | 60% | 58% | 67% |
| Վարկանիշ տարվա վերջին | 562 | 107 | 25 | 11 | 10 | **2** | 9 | 37 | 39 | 24 | 105 | $9, 567, 686 |

Կարիերայի ընթացքում ATP մրցաշարերում վաստակած մրցանակային գումարներ
-------------------------------------------------------------------

| Թվական | Հիմնական հաղթանակներ | ATP հաղթանակներ | Ընդամենը հաղթանակներ | Գումար($) | Գումարային վարկանիշ |
| --- | --- | --- | --- | --- | --- |
| 1997 | 0 | 1 | 1 | 1, 397, 445 Արխիվացված 2012-12-18 Wayback Machine | 12 Արխիվացված 2012-12-18 Wayback Machine |
| 1998 | 0 | 7 | 7 | 3, 420, 054 Արխիվացված 2006-06-14 Wayback Machine | 2 Արխիվացված 2006-06-14 Wayback Machine |
| 1999 | 0 | 3 | 3 | 1, 794, 244 Արխիվացված 2011-07-16 Wayback Machine | 5 Արխիվացված 2011-07-16 Wayback Machine |
| 2000 | 0 | 1 | 1 | 493, 816 Արխիվացված 2012-11-08 Wayback Machine | 40 Արխիվացված 2012-11-08 Wayback Machine |
| 2001 | 0 | 2 | 2 | 466, 025 Արխիվացված 2009-07-01 Wayback Machine | 43 Արխիվացված 2009-07-01 Wayback Machine |
| 2002 | 0 | 0 | 0 | 506, 160 Արխիվացված 2013-05-12 Wayback Machine | 39 Արխիվացված 2013-05-12 Wayback Machine |
| 2003 | 0 | 0 | 0 | 308, 140 Արխիվացված 2012-02-05 Wayback Machine | 73 Արխիվացված 2012-02-05 Wayback Machine |
| Կարիերայում | 0 | 18 | 18 | 9, 713, 771 Արխիվացված 2009-02-05 Archive-It | 47 Արխիվացված 2009-02-05 Archive-It |

Ծանոթագրություններ
------------------

1. 1 2 3  ATP վեբկայք
2. ↑  ČSFD (չեխերեն) — 2001.
3. ↑  McEnroe angry over young seniors. *BBC News*
4. ↑  «Արխիվացված պատճենը». Արխիվացված է օրիգինալից 2011 թ․ օգոստոսի 19-ին. Վերցված է 2016 թ․ օգոստոսի 15-ին.
5. ↑  «Արխիվացված պատճենը». Արխիվացված է օրիգինալից 2011 թ․ օգոստոսի 13-ին. Վերցված է 2016 թ․ օգոստոսի 15-ին.
6. ↑  «Արխիվացված պատճենը». Արխիվացված է օրիգինալից 2016 թ․ սեպտեմբերի 14-ին. Վերցված է 2016 թ․ օգոստոսի 15-ին.
7. ↑
8. ↑  Chernin, Andrew; Alvújar, José (2014 թ․ մայիսի 10). «Creo que soy Asperger» [I think I'm an Asperger]. *Sábado* (Spanish). No. 816. Սանտյագո de Չիլի. El Mercurio. էջեր 4–9. Արխիվացված է օրիգինալից 2016 թ․ մարտի 10-ին. Վերցված է 2016 թ․ մարտի 6-ին.`{{cite news}}`: CS1 սպաս․ չճանաչված լեզու (link)
9. ↑  «Marcelo Ríos regaló opción de obtener oro en los Juegos Panamericanos» [Marcelo Ríos gave the option to obtain gold at the Pan American Games]. *Radio Cooperativa* (Spanish). 2003 թ․ օգոստոսի 10. Վերցված է 2016 թ․ հունիսի 4-ին.`{{cite news}}`: CS1 սպաս․ չճանաչված լեզու (link)
10. ↑  «Dobles Չիլիno de tenis tampoco pudo obtener el oro en Santo Domingo» [Չիլիan tennis doubles neither could obtain gold in Santo Domingo]. *Radio Cooperativa* (Spanish). 2003 թ․ օգոստոսի 10. Վերցված է 2016 թ․ հունիսի 4-ին.`{{cite news}}`: CS1 սպաս․ չճանաչված լեզու (link)

Արտաքին հղումներ
----------------

* Մարսելո Ռիոսը ATP կայքում
* Մարսելո Ռիոսը ITF կայքում Արխիվացված 2017-01-06 Wayback Machine
* Մարսելո Ռիոսը Դևիսի գավաթի մասնակցի կայքում
* Մարսելո ՌիոսԹվիթթերում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարսելո Ռիոս» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ATP · ITF · Olympic Channel · ČSFD · Internet Movie Database |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | ISNI: 0000000036403144 · LCCN: n2005040195 · VIAF: 60951156 · WorldCat VIAF: 60951156 |

 |

Թենիսի տղամարդկանց մենախաղի առաջին ռակետներ

{{{2}}}Իլիե Նաստասե  •{{{2}}}Ջոն Նյուկոմբ  •{{{2}}} Ջիմի Քոնորս  •{{{2}}} Բյորն Բորգ  •{{{2}}} Ջոն Մաքինրոյ  •{{{2}}}{{{2}}} Իվան Լենդլ  • {{{2}}}Մաթս Վիլանդեր  •{{{2}}} Ստեֆան Էդբերգ  •{{{2}}} Բորիս Բեկկեր  • {{{2}}} Ջիմ Կուրիե  • {{{2}}}Փիթ Սամփրաս  •{{{2}}} Անդրե Աղասի  •{{{2}}} Թոմաս Մուստեր  • {{{2}}}Մարսելո Ռիոս  •{{{2}}} Կառլոս Մոյա  •{{{2}}} Եվգենի Կաֆելնիկով  •{{{2}}} Պատրիկ Ռաֆտեր  • {{{2}}}Մարատ Սաֆին  •{{{2}}} Գուստավո Կուերտեն  •{{{2}}} Լեյթոն Հյուիթ  • {{{2}}}
Խուան Կառլոս Ֆեռերո  •{{{2}}} Էնդի Ռոդիկ  •{{{2}}} Ռոջեր Ֆեդերեր  • {{{2}}}Ռաֆայել Նադալ  •{{{2}}} Նովակ Ջոկովիչ  •